procesaur/Wiki.mk huggingface dataset:
Јемтланд (округ)

Јемтланд (швед. ''Jämtlands län'') е округ (''län'') во средна Шведска. Ги опфаќа покраините Јемтланд и Херједален, заедно со мали делови од Хелсингланд и Онгерманланд, како и незначително ситни ненаселени делчиња од Лапонија и Даларна. Округот зафаќа 49.443 км<sup>2</sup> или 12% од територијата на Шведска и е трет по големина во земјата. Административен центар е градот Естерсунд, кајшто е сместен окружниот одбор. На чело на одборот стои управник. Округот Јемтланд се граничи со окрузите Даларна, Јевлеборг, Вестернорланд и Вестерботен во Шведска и норвешките окрузи Северен Тренделаг и Јужен Тренделаг.
Јемтланд е формиран во 1810. Првично ги опфаќал само покраините Јемтланд и Херједален, поради што штитот (грбот) ги комбинира само грбовите на тие две покраини.
1 Покраина
Округот Јемтланд главно се состои од покраините Јемтланд и Херједален, со мали делови од Хелсингланд и Онгерманланд и мали ненаселени делчиња од Лапонија и Даларна.
2 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник. Јемтланд има и окружен совет (''Jämtlands Läns Landsting'').
3 Демографија
Округот е ретко населен, со тоа што над една третина од населението е селско. Со тоа Јемтланд е второ по големина рурално подрачје во Шведска, веднаш по Готланд. Останатите две третини од луѓето живеат во густо населеното подрачје околу езерото Стуршен наречено „Стуршебигден“ (''Storsjöbygden'').
4 Општини
*Берг
*Бреке
*Естерсунд
*Крокум
*Оре
*Рагунда
*Стремсунд
*Херједален
5 Поврзано
*Јемтланд
Јужен мост (Киев)

Јужниот мост (украински: ''Південний міст '') е мост кој минува низ реката Днепар во престолнината на Украина, Киев.
Изградбата на мостот започнала во 1983 година, за да на 25 декември 1990 година мостот биде официјално пуштен во употреба. Во декември 1992 година била пуштена и железничката линија. Главен инженер за проектот бил Георгиј Фухс.
Мостот се смета за еден од најубавите кои биле некогаш изградени во Советскиот Сојуз. Неговата градба чинела околу 112 советски рубли или околу $ 200,000,000. На отворањето на мостот, првиот секретат на Комунистичката партија на земјата мостот го нарекол ''Гордоста на Украина и Киев.''
Должината на мостот е 1,256 метри, со ширина 41 метар.
Даларна (округ)

Даларна (швед. ''Dalarnas län'') е округ (''län'') во средна Шведска. Се граничи со окрузите Јемтланд, Јевлеборг, Вестманланд, Еребру и Вермланд во Шведска, а на запад со норвешките окрузи Хедмарк и Јужен Тренделаг. Административен центар е градот Фалун.
Округот ја опфаќа историската покраина Даларна, која денес има само културно-историско значење.
1 Историја
Во историјата, територијата на Даларна повремено влегувала во територијата на управникот на Вестерос. Во 1634 е донесена одлука Даларна да има свој округ и управник. Така во 1647 со кралски указ е создаден округот Копарберг (''Kopparbergs län'') кој во 1997 е преименуван во Даларна, според покраината.
2 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник. Еребру има и окружен совет.
Окружниот совет на Даларна (''Landstinget Dalarna'') има задача да се грижи за здравството и јавниот превоз.
3 Општини
*Авеста
*Борленге
*Вансбру
*Гагнеф
*Елвдален
*Лександ
*Лудвика
*Малунг-Селен
*Мура
*Орша
*Ретвик
*Сетер
*Смедјебакен
*Фалун
*Хедемура
4 Поврзано
*Даларна
Лапонија (Шведска)

Лапонија (од лат. ''Lapponia'') или Лапланд (швед. ''Lappland'') е покраина во крајниот северен дел на Шведска. Се граничи со покраините Јемтланд, Онгерманланд, Вестерботен, Норботен, како и Норвешка и Финска. Зазема околу од површината на Шведска.
Историската област Лапонија во прво време се протегала и на исток. Меѓутоа во 1809 Русија го презела источниот дел од шведска Лапонија, така создавајќи го Големото Кнежевство Финска. Од таа причина и денес Лапонија се дели на шведска и финска.
1 Управа
Традиционалните покраини во Шведска немаат административна и политичка улога, туку претставуваат чисто културно-историски целини. Административно Лапонија спаѓа под окрузите Норботен (север) и Вестерботен (југ).
Граѓаните од лапонско потекло можат да гласаат и да се кандидираат на изборите за Лапонското собрание, што важи и за Лапонците било каде во Шведска. Лапонскиот има службен малцински статус во општините Кируна, Јеливаре, Јокмок и Арјеплуг.
2 Население
На 31 декември 2009, шведска Лапонија имала 94.350 жители. Заедно со остатокот од историската област Лапонија, населението брои вкупно 125.000 жители. Најголем град е Кируна (18.154 жители).
3 Географија
Делови од Лапонија наречени „Лапонска област“ се прогласени за светско наследство на УНЕСКО. Во покраината се наоѓа еден од најстарите и највпечатливите национални паркови во Европа, Сарек (осн. 1909). Лапонија зафаќа површина од 109.702 км², речиси колку Португалија.
3.1 Национални паркови
* Абиску
* Бјорнландет
* Вадвешока
* Мудус
* Падјеланта
* Сарек
* Стура Шефалет
4 Историја
Историјата на Лапонија во голема мера е поврзан со историјата на Норботен и Вестерботен, бидејќи Лапонија е историскиот регион на овие подрачја. Во Средиот век, Лапонија се сметала за ничија земја. Во неа всушност живееле номадските Лапонци (Сами), на кои подоцна им се придружиле шведски, фински и норвешки доселеници (особено во крајбрежните предели и покрај големите реки). Шведските кралеви правеле напори да ја колонизираат и христијанизираат областа, но ова потрајало доста долго време. Дури и денес локалните малцинства ја имаат задржано својата култура и обичаи.
Ова не е случај со религијата. Во XVII и XVIII век Лапонците го напуштиле домородниот шаманизам и го примиле лутеранското христијанство. Во XIX век навлегло лестадијанското лутеранство.
Природните ресурси (хидроенергијата, дрвената граѓа и рудите, особено железото) на Норботен одиграле клучна улога во индустријализацијата на Шведска во текот на XX век, што предизвикало масовни преселби на населението од север кон југ и обратно. Меѓутоа, во последните децении поради значителната невработеност младите се селат од родниот крај во крајбрежните и јужните делови на Шведска.
5 Поврзано
* Лапонија - културно-историска област
* Финска Лапонија
* Сапми - крај на Лапонците (Сами)
Шенебек

Шенебек (германски: ''Schönebeck'') — град во округот Залцланд, во Саксонија-Анхалт, Германија. Се наоѓа на левиот брег на реката Елба, околу 14 километри југоисточно од Магдебург.
1 Меѓународни односи
Шенебек е збратимен со:
* Јарослав во Полска ''(од 2007)''
Десњански реон

Десњанскиот реон (украински: ''Деснянський район '') е административен реон во Киев, главниот град на Украина.
Реонот се наоѓа во југоисточниот дел на градот. Како административна единица во рамките на градот бил основан на 30 декември 1987 година, и во тоа време се нарекувал Ватутински реон, според советскиот водач Николај Ватутун. Во 2001 година областа го добила своето денешно име.
Областа опфаќа површина од 14.800 хектари, населението е околу 345,200 луѓе.
Бернбург (округ)

Бернбург — поранешен округ во Саксонија-Анхалт, Германија. Се граничел со (од север надесно) окрузите Шенебек, Кетен, Залкрајс, Мансфелдер Ланд и Ашерслебен-Штасфурт.
1 Историја
Тука се наоѓало независното кнежевство наречено Анхалт-Бернбург, настанато по поделбата на кнежевството Анхалт во 1603. Оваа микро-држава била доведена до ранг на војводство во 1806 и споено со другите делови за да го формираат обединетот војводство Анхалт, повторно во 1863.
2 Географија
Малиот округ Бернбург се наоѓа во историскиот регион Анхалт. Реката Зале поминува низ округот од југ кон север.
3 Грб
Грбот прикажува мечка што шета на црвен ѕид. Мечката е хералдичко животно на Бернбург и Анхалт. Грбот е сличен на стариот грб на средновековната држава Анхалт-Бернбург и провинцијата Анхалт во рамките на Вајмарската Република.
4 Градови и општини
Градови, Заедница на општини
Воена катедрала Свети Никола (Киев)

Воената катедрала Свети Никола (украински: ''Військовий Микільський собор'') е поранешна катедрала која се наоѓала во Киев, Украина. Таа претставувала една од воените катедрали на Руската Империја со поглед кон Днепар.
Самиот христијански храм бил дизајниран од страна на Осип Старцев, во стил на барок. Црквата била изградена во 1696 година, а била позната по своите блескави позлатени икони. Камбанаријата била поставена во XVIII век.
Во 1934 година, советските власти ја срушиле палатата, а на нејзино место изградиле пионерски дом.
Патријаршиска катедрала на Христовото Воскресение (Киев)

Патријаршиската катедрала на Христовото Воскресение (украински: ''Патріарший Собор Воскресіння Христового'') е главната катедрала на Украинската гркокатоличка црква, кој се наоѓа во Киев, главниот град на Украина. Црквата е во фаза на изградба, иако нејзината златна куполи и крстот веќе се изградени.
Соборниот храм се наоѓа на левата страна од реката Днепар, што е една од ретките цркви на Киев, кои не се наоѓаат на десната страна.
Римокатоличка катедрала Свети Никола (Киев)

Римокатоличката катедрала Свети Никола (украински: ''Костьол Св. Миколи'') е втората римокатоличка катедрала која била изградена во Киев, Украина. Христијанскиот храм бил изграден во периодот од 1899 до 1909 година и е изградена во готски стил, од страна на киевските архитекти Б. Городетски и Е. Салја. Историски гледано, црквата приопаѓа на латинскиот обред.
Во 1909 година, катедралата била осветена во името на Свети Никола, но изградбата целосно не била завршена. Со доаѓањето на комунистичките власти, во 1938 година храмот бил затворен и истата користела за технички цели а во еден момент била и објект под контрола на КГБ. Во периодот 1979-1980, објектот бил реновиран и истиот бил претворен во Национален дом на камерна музика.
По распаѓањето на Советскиот Сојуз, во 1992 година црквата припаднала на општинскиот оддел за култура, а Римокатоличката црква се надева дека еден ден ќе биде вратена сопственоста на црквата.
Зале-Випер

Зале-Випер (|Saale-Wipper) — заедница на општини во округот Залцландкрајс, во Саксонија-Анхалт, Германија. Пред 1 јануари 2010, била ''Амт''. Се наоѓа југозападно од Бернбург. Именувана е по реките Зале и Випер, кои течат низ нејзината територија. Седиштето на заедницата на општини е во Гистен.
Заедницата на општини Зале-Випер се состои од следниве општини:
# Алслебен
# Гирслебен
# Гистен
# Илберштет
# Плецкау
Седерманланд (округ)

Седерманланд (швед. ''Södermanlands län'') е округ (''län'') на југоисточното крајбрежје на Шведска. Се граничи со окрузите Естерјетланд, Еребру, Вестманланд, Упсала, Стокхолм и Балтичкото Море. Административен центар е градот Нишепинг.
Ова е административна единица која ја опфаќа речиси сета историска покраина Седерманланд. Источните делови на покраината, (претежно подрачјето на Седертерн) му припаѓаат на округот Стокхолм.
Денес Седерманланд е најбогатиот округ во Шведска, што се должи на финансиската моќ на градовите како Труса.
1 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Седерманланд (''Landstinget Sörmland'') е задолжен за здравството и јавниот превоз.
2 Општини
*Вингокер
*Гнеста
*Ескилстуна
*Катеринехолм
*Нишепинг
*Окселесунд
*Стренгнес
*Труса
*Флен
3 Историја
Покраината Седерманланд некогаш покривала три округа: Нишепинг, Грипсхолм и Ескилстунхаус. Во 1683 тие се обединиле во денешниот округ Седерманланд.
Карловачка жупанија

Карловачката жупанија се наоѓа во централна Хрватска. Карловачката жупанија се граничи со две соседни држави: Република Словенија и Република Босна и Херцеговина. Административно, политичко, господарско, културно и спортско средиште на жупанијата е градот Карловац.
1 Географија
Површината на жупанијата изнесува 3,311 км<sup>2</sup> (5,9% од вкупната површина на Хрватска). Таа се протега во југозападниот дел на Централна Хрватска и е опкружена со Покупље, Кордун и западниот дел на Петрова Гора, југозападниот дел на Ѓумберк, Поткапелската долина, а навлегува малку и во Горски Котар. Областа е ретко населена, зашто претежно се работи за карстно подрачје, со необработливо земјиште. Покрај Карловац, поголеми места во жупанијата се: Огулин и Слуњ. Низ жупанијата течат реките Корана, Купа, Мрежница и Добра, а од вештачките езера се истакнуваат Буковик и Сабљаки.
2 Население
Според пописот од 2011 година бројот на жители бил 128,749 (3% од севкупното население на Хрватска). Етничкиот состав бил следниот (според пописот од 2001): Хрвати 84,3%, Срби 11%, Бошњаци 0,6% и други. Во 1991 жупанијата броела 184,577 жители (Хрвати 70,3%, Срби 22,7%). Помеѓу двата пописа (1991 и 2001) бројот на Србите се намалил за околу 25,000 (од околу 39,000 на околу 15,000). Густината на населеност била 43 жители км<sup>2</sup>.
#F5DEB3" година на попис, #C2B280" 2011, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 128,749, 141,787, 184,577, 186,169, 195,096, 202,431, 201,748, 194,643, 213,633, 188,824, 197,959, 194,294, 188,904, 172,220, 175,170, 165,697
Естерјетланд (округ)

Естерјетланд (|Östergötlands län) — округ (''län'') во југоисточна Шведска. Се граничи со округот Калмар на југоисток, Јеншепинг на југозапад, Вестра Јеталанд на запад, Еребру на северозапад, Седерманланд на североисток и Балтичкото Море на исток.
Населението брои 429.852 жители, а административен центар е најголемиот град Линшепинг. Линшепинг и соседниот град Норшепинг заедно образуваат една од најголемите населени области во Шведска. Коридорот Линшепинг-Норшешинг се нарекува „четвртата метрополитенска област“ на Шведска, покрај областите на Стокхолм, Гетеборг и Малме.
1 Покраина
Округот ја опфаќа поранешната покраина Естерјетланд во целост. Нивните граници се идентични.
2 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Естерјетланд (''Landstinget i Östergötland'') е задолжен за здравството и јавниот превоз.
3 Општини
*Боксхолм
*Вадстена
*Валдемарсвик
*Едесхег
*Идре
*Линшепинг
*Мјолби
*Мутала
*Норшепинг
*Отвидаберг
*Седершепинг
*Финспонг
*Шинда
Црква Успение на Пресвета Богородица (Киев)

Црквата Успение на Пресвета Богородица (украински: ''Церква Успіння Богородиці Пирогощої'') е христијанска црква која се наоѓа во Киев, Украина.
Оваа црква е православна црква, чии темели датираат од 12 век. Денешниот изглед, црквата го добила во 1998 година.
1 Историја
Првата црква започнала да се гради во времето на Мстислав I, а истата била завршена по неговата смрт. Таа станала првата црква во градот која била изградена од тули. Ѕидовите биле украсени со фрески а на врвот се наоѓал мозаик. Оваа црква била изградена во стил на романиката.
Храмот бил уништен во времето на монголската инвазија во Киевска Рус во 1240 година. Поголеми поправки на црквата биле направени во 15 век. Така, во 1474 година, таа била осветена. Во 1482 година црквата била повторно разрушена од страна на Татарите.
Во 1613 година, италијанскиот архитект Себастијано Браки ја реконструирал црквата во ренесансен стил. Во текот на XVIII век храмот бил реновиран во украински барок. По неколкуте големи пожари на почетокот на XIX век, храмот бил повторно реновиран добивајќи неокласичен стил. Камбанаријата била изградена во 1835 година.
Со доаѓањето на комунистите на власт, црквата била затворена, а во 1935 година срушена. Во 1997 година започнала повторната изградба на денешната црква, која целосно била изградена по една година.
Вестерботен

Вестерботен (швед. '''') или Западна Ботнија е покраина (''landskap'') на северот на Шведска. Се граничи со покраините Онгерманланд, Лапонија, Норботен и Ботнискиот Залив. Позната е по своето сирење кое го носи името на покраината.
1 Управа
Традиционалните покраини во Шведска немаат административна или политичка функција, туку постојат само како културно-историски целини. Административниот округ Вестерботен се состои од сета истоимена покраина и јужниот дел на шведска Лапонија.
2 Географија
Вестерботен се дели на градови и реони.
2.1 Градови
*Умео
*Шелефтео
Највисока планина е Омлиден (550 м), а најголемо езеро е Бигдетрескет (29,2 км<sup>2</sup>)
3 Историја
Сè до завршувањето на Финската војна (или Руско-шведска војна) од 1808-1809 и Фредриксхамнскиот мировен договор, покраината Вестерботен опфаќала и мал дел од денешна Финска. Потоа тој дел ѝ припаднал на финска Лапонија.
Во 1810 округот Вестерботен е поделен на два дела. Северниот дел го добил името Норботен. Потоа мештаните во Норботен почнале да се нарекуваат Норботјани. Вака исцртаните граници постепено создале локален идентитет. Денес Норботен е посебна покраина.
Блекинге (округ)

Блекинге (швед. ''Blekinge län'') е округ (''län'') во јужниот дел на Шведска. Се граничи со окрузите Сконе, Крунуберг, Калмар и Балтичкото Море. Административен центар е Карлскруна. Со 0,7 % од површината на земјата, ова е најмалиот округ во Шведска.
1 Покраина
Историската покраина Блекинге ги има истите граници како денешниот округ.
2 Управа
Во периодот од 1680 до 1683 територијата на округот Блекинге била дел од Калмар поради основањето на поморска база во Карлскруна.
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Блекинге (''Landstinget Blekinge'') е задолжен за здравството и јавниот превоз.
3 Општини
*Карлсхамн
*Карлскруна
*Ронеби
*Селвесборг
*Улофстрем
4 Населени места
Еве ги петте најголеми населени места во округот Блекинге:
бр., Место, Население
1, Карлскруна, 32.606
2, Карлсхамн, 18.768
3, Ронеби, 11.767
4, Селвесборг, 7.883
5, Улофстрем, 7.425
Вермланд (округ)

Вермланд (швед. ''Värmlands län'') е округ (''län'') во западниот дел на средна Шведска. Се граничи со окрузите Даларна, Еребру и Вестра Јеталанд во Шведска и норвешките окрузи Естфол, Акерсхус и Хедмарк на запад. Административен центар е Карлстад.
1 Покраина
Историската покраина Вермланд ги има истите граници како денешниот округ, освен општините Карлскуга и Дегерфорс, кои му припаѓаат на округот Еребру.
2 Управа
Округот е основан во 1779 со негово одделување од округот Нерке и Вермланд.
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Вермланд (''Landstinget i Värmland'') е задолжен за здравството и јавниот превоз.
3 Општини
*Арвика
*Еда
*Грумс
*Карлстад
*Кил
*Кристинехамн
*Мункфорс
*Орјенг
*Сефле
*Стурфорс
*Суне
*Турсби
*Филипстад
*Форшага
*Хагфорш
*Хамаре
Крапинско-загорска жупанија

Крапинско-загорска жупанија (|Krapinsko-zagorska županija) — жупанија во северозападниот дел на Република Хрватска и припаѓа на просторот на централна Хрватска.
1 Географија
Крапинско-загорската жупанија се граничи на север со Република Словенија и Вараждинската жупанија, на запад со Република Словенија, на југ со градот Загреб и Загрепската жупанија и на исток со Загрепската и Вараждинската жупанија. Таа го опфаќа јужниот дел на Хрватско Загорје и се наоѓа меѓу Медведница, Калник, Иванчица, Страхинчица, мацељска Гора и реката Сутла. Релјефот е претежно ритчест, а низ жупанијата поминува реката Крапина. Жупанијата е густо населена, но поголемите населби се сместени по речните долини, додека останатите населби се мали и раштркани. Најголемо место е Крапина, кое лежи во долината Крапинчица. Областа е позната и по големиот број извори на термални води.
2 Население
Според пописот од 2011 година на подрачјето на Крапинско-загорската жупанија живееле 133,064 жители, што е околу 3% од вкупниот број на жители во Република Хрватска. Етнички состав бил следниот: Хрвати 98,4%, Словенци 0,3%, Срби 0,2% и други.
#F5DEB3" година на попис, #C2B280" 2011, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
Жители, 133.064, 142.432, 148.779, 153.567, 161.247, 168.952, 178.938, 181.586, 175.227, 163.594, 168.404, 152.047, 139.547, 125.394, 113.711, 100.804
Халанд (округ)

Халанд (|Hallands län) — округ (''län'') на западното крајбрежје на Шведска. Територијата приближно се совпаѓа со културно-историската покраина Халанд. Административен центар е Халмстад.
Се граничи со окрузите Вестра Јеталанд, Јеншепинг, Крунуберг, Сконе и заливот Категат.
1 Покраина
Историската покраина Халанд ги има речиси истите граници како денешниот округ, освен дел од општината Хилте, која ѝ припаѓа на покраината Смоланд.
2 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Халанд (''Landstinget Halland'') е задолжен за здравството и јавниот превоз.
3 Општини
*Варберг
*Кунгсбака
*Лахолм
*Фалкенберг
*Халмстад
*Хилте
4 Населени места
Еве ги петте најголеми населени места во округот Халанд:
бр., Место, Население
1, Халмстад, 55.688
2, Варберг, 26.041
3, Фалкенберг, 18.972
4, Кунгсбака, 17.784
5, Онсала, 11.375
Црква на Христовото раѓање (Киев)

Црквата на Христовото раѓање (украински: ''Церква Різдва Христового '') е црква кој се наоѓа во Киев, Украина.
Овој христијански храм бил изграден во периодот од 1809 до 1814 година, на местото на стара дрвена црква, а како главен архитект бил Андреј Иванович Меленски. Црквата требало да биде готова многу порано, но во 1811 година во неа избувнал пожар. Новиот архитект Б. Гести во голема мера го променил архитектонскиот план на црквата.
Црквата била целосно уништена по налог на комунистичката влада во 1935 година, а истата била повторно изградена во 2000-тите.
Флоривски манастир (Киев)

Манастирот на Христовото воскресение познат и како ''Флоривски манастир'' (украински: ''Флорівський монастир'') е манастир кој се наоѓа во Киев, Украина. Христијанскиот објект датира од 16 век.
Манастирот во голема мера бил проширен во времето на Големата северна војна, кога Петар Велики наредил рушење на стариот манастир.
Црквата претставува типичен пример за украински барок стил. Првиот камен темелник бил поставен во 1722 година. По десет години, објектот бил посветен на Христовото воскресение. Камбанаријата, која е во неокласичен стил била додадена подоцна.
Копривничко-крижевска жупанија

Копривничко-крижевачката жупанија е жупанија во северозападниот дел на Хрватска. Прв жупан на Копривничко-крижевачката жупанија бил: Иван Станчер (1993 - 1997).
1 Население
Според пописот од 2001 година, жупанијата броела 124.467 жители (2,8% од вкупното население на Хрватска) со просечна густина на населеност од 71 жител на км<sup>2</sup>. Етничкиот состав бил следниот: Хрвати 96%, Срби 1,9%, Словенци 0,1%, Роми 0,1%, Унгарци 0,1% и други.
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 124,467, 129,397, 133,790, 138,994, 143,019, 142,362, 140,565, 143,268, 139,054, 142,546, 132,581, 121,772, 105,529, 97,581, 87,464
* ЦД-ром: "Насеља и становништво РХ од 1857-2001. године", Издание на Државниот завод за статистика при Република Хрватска, Загреб, 2005.
2 Географија
Копривничко-крижевачката жупанија се наоѓа во северозападниот дел на Република Хрватска, т.е. во североисточниот дел на Централна Хрватска. Таа е распространета по низината на Драва и е омеѓена со Билогора и Калнчка Гора. Со површина од 1,746 км<sup>2</sup>, оваа е седумнаеста по големина жупанија во Хрватска според површината. Североисточниот дел на жупанијата го сочинува долината на реката Драва на која преовладува земјоделската дејност со значајни наоѓалишта на нафта и на земен гас. Поголеми населени места во овој простор се Копривница, Крижевци и Ѓурѓевац.
3 Стопанство
Копривничко-крижевачката жупанија спаѓа во панонската регија. Земјоделскиот простор на жупанијата се состои од пет микрорегионални целини:
* Подравскиот земјоделски басен (Подравина)
* Прекодравље
* Источен и североисточен дел (Билогора)
* Калничко подрачје (Калник)
* Калничко-пригорскиот дел на жупанијата
Подравскиот земјоделски басен и Прекодравље се подрачја со интензивно земјоделско производство. Останатите гранки на економијата се производството на млеко, производството на хмељ, сточарството, зеленчуковите култури и виноградарството.
3.1 Туризам
Најважни одредишта во жупанијата се Галеријата на наивната уметност во Хлебине, жупната црква Свети Ане, гркокатоличката катедрала на Светото Тројство и црквата на Свети Крст во Крижевци, историското средиште Крижевци, прехранбениот музеј “Подравка” – Копривница, Стариот град Ѓурѓевац и Галеријата Лацковиќ – Батинска, стариот град Калник и Мал Калник.
4 Знаменитости
На подрачјето на Копривничко-крижевачката жупанија има единаест заштитени делови од природата, кои заземаат површина од околу 5,550 ha.
* Посебни резервати :
** географско-ботанички: Ѓурѓевачките песоци
** ботанички: Мал Калник
** орнитолошки: Голем Пажут
** шумски: Црни Јарци, Долго Брдо
* Парк шума: Жупетница
* Заштитени предели:
** Чамбина
** Калник
* Споменици на природата:
** Седам стабала храста лужњака
* Споменици од парковната архитрктура:
** Парк кај Основнато училиште ˝Владимир Назор˝, Крижевци
** Парк кај земјоделското училиште во Крижевци
Катаја

Катаја (швед. ''Kataja'') е островче јужно од Хапаранда во округот Норботен, Шведска. Зафаќа површина од 0,71 км<sup>2</sup>, со димензии од 2 км во должина и 200–500 м во ширина. Местоположбата му е .
Островот е поделен помеѓу Шведска и Финска. Границата е повлечена во 1809 низ водната површина помеѓу тогашните два острова - поголемиот шведски остров Катаја и помалиот фински остров Инакари (фин. ''Inakari''). Со текот на времето островите се споиле благодарение на поледничкото издигање на тлото.
1 Поврзано
*Список на поделени острови
*Географија на Шведска
*Географија на Финска
Венера-8

Венера-8 била советска автоматска научно-истражувачка станица (вештачки сателит) наменета за истражување на планетата Венера. Лансирана е на 27 март 1972.
1 Одвивање на мисијата
Венера-8 била наменета за истражување на атмосферата на Венера и спуштање на истата. Инструментите ја мереле температурата, притисокот, осветлувањето, висината, составот на гасовите и нивниот спектар. Делот кој не се спуштил на планетата имал и детектор на космички зраци, сончев ветар и ултравиолетен спектрометар.
Одсекот за спуштање влегол во атмосферата на Венера на 22 јули 1972. Брзината била намалена од околу 42,000 км/ч до околу 900 км/ч со аеродинамичко запирање. Падобранот со пречник од 2,5 метри бил отворен на висина од 60 км, и системот за ладење бил користен со цел да се одржи внатрешната температура ниска.
Наглиот пад на осветлување бил детектиран на висина од 35-30 км, а под 10 км и зголемената брзина на ветарот, брзината била само околу 1 метар во секунда. Венера-8 се приземила во околу 9:32 по универзално време, на 10 степени јужно и 335 степени западно. Податоците биле праќани полни 50 минути по спуштањето.
Подаците ги потврдиле претходните мерења на Венера-7. Температурата на површината е измерена како 470 степени Целзиусови, а притисокот на 90 атмосфери. Осветлувањето било измерено слично како и со она на Земјата на облачен ден, а видливост од 1 км.
2 Основни податоци за летот
*Датум на лансирање: 27 март 1972.
*Ракета носач:
*Место на лансирање: Тјуратам, Бајконур
*Маса на сателитот (kg): 1180 вкупно, од тие, 495 кг бил одсекот за спуштање
3 Галерија
4 Поврзано
* Венера-7
* Венера-9
* Венера (програма)
5 Користена литература
*
Егелнер Мулде

Егелнер Мулде (|Egelner Mulde) — заедница на општини во округот Залцландкрајс, во Саксонија-Анхалт, Германија. Пред 1 јануари 2010, била ''Амт''. Седиштето на заедницата на општини е во Егелн.
Заедницата на општини Егелнер Мулде се состои од следниве општини:
# Бердеауе
# Берде-Хакел
# Борне
# Егелн
# Волмирслебен
Црква Света Катерина (Киев)

Црквата Света Катерина (украински: ''Кірха Святої Катерини'') црква која се наоѓа во Киев, Украина. Црквата припаѓа на Германската евангелско-лутеранска црква.
Изградбата на црквата започнала во 1855, а завршила две години подоцна. Во 1938 година, црквата била затворена. По падот на комунизмот, црквата била предадена на лутеранската заедница.
Михаилова црква (Печерски реон - Киев)

Михаиловата црква (украински: ''Михайлівська церква'') црква која се наоѓа во Киев, Украина. Црквата се наоѓа под надлежност на Украинската православна црква - Московска патријаршија и се наоѓа во Александровата болница.
Црквата била изградена во 1893 година и посветена на Свети Михаил, првиот митрополит на Киев. За главен архитект на проектот бил избран Владимир Николаев. Осветувањето на храмот се случило на 18 јуни 1895 година.
По доаѓањето на советската власт, црквата била целосно ограбена, а во 1930 разрушена до темел.
По падот на комунизмот, црквата била повторно изградена и осветена во 2002 година. Денеска црквата претставува типична православна црква, која во текот на денот остварува литургија идве молитви.
Осиечко-барањска жупанија

Осиечко-барањската жупанија се наоѓа во источна Хрватска, а го опфаќа подрачјето на средна и источна Славонија, т.е. Барања.
1 Население
1.1 Осиечко-барањска жупанија
Осиечко-барањската жупанија зазема површина од 4.152 км<sup>2</sup>, а според пописот од 2001 година брои 330,506 жители што претставува 7,54% од секупниот број на жители во Хрватска. Од тие 83,89% се Хрвати, 8,73% Срби, 2,96% Унгарци, 2,64% останати и 1,78% неопределени).
1.1.1 Бројот на жителите низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
Жители, 330.506, 367.193, 356.470, 351.164, 328.965, 294.376, 280.670, 263.024, 232.713, 231.107, 209.709, 189.075, 164.425, 166.970, 146.505
Михаилова црква (Видубички манастир)

Михаиловата црква (украински: ''Михайлівський собор'') претставува христијански храм во Видубичкиот манастир во престолнината на Украина, Киев.
Храмот бил изграден во периодот од 1070 до 1088 година од страна на Големиот кнез Всеволод I Јарославич. Во текот на историјата, источниот дел од црквата се срушил главно поради појава на влага. Во средината на 17 век, храмот бил реновиран од страна на митрополитот Петро Могила. Храмот доживеал реновирање а како главен архитект бил М. Јрасов. следната реставрација била направена во периодот од 1974 до 1981 година.
Црква „Св. Ѓорги“ (Видубички манастир)

Црквата Свети Ѓорги (украински: ''Георгіївський собор'') претставува централниот христијански храм во Видубичкиот манастир во престолнината на Украина, Киев.
Комплаксот претставувал важен културен центар уште во времето на Киевска Русија. Првиот камен темелник на овој комплекс бил ставен во 1070 година, кога била изградена Михаиловата црква.
Изградбата на денешната црква започнала кон 1696 година, за да по пет години, црквата биде целосно изградена и официјално осветерна на 15 јули 1701 година од страна на митрополитот Варлам.
Во времето кога земјата била управувана од советските власти, катедралната црква била затворена, а имотот конфискуван. Во 1936 година избувнал пожар кој го зафатил иконостасот на црквата. Следниот пожар се случил во 1967 година кога ентериорот на црквата бил целосно уништен.
Реновирањето на црквата започнало по овој пожар. Денеска, црквата е под контрола на Украинската православна црква - Киевска патријаршија.
Личко-сењска жупанија

Личко-сењската Жупанија главно се наоѓа на подрачјето на Лика во западна Хрватска, но го вклучува и северниот дел на островот Паг. Се граничи со Задарската Жупанија на југ, и со Карловачката Жупанија и Приморско-горанската Жупанија на север.
1 Население
1.1 Личко-сењска Жупанија
Според пописот од 2001 година во жупанијата живееле 53.677 жители (1,2% од вкупниот број на жители во Хрватска - најмалку населена жупанија во државата). Густината на населноста изнесувала околу 10 жители на км<sup>2</sup>.
Етничкиот состав бил следниот: Хрвати 86,2%, Срби 11,5%, Албанци 0,2% и други (1991; Хрвати 59,7%, Срби 37%).
1.1.1 Бројот на жителите низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 53.677, 85.135, 90.836, 106.433, 118.329, 125.677, 130.855, 172.735, 177.055, 182.392, 186.871, 170.084, 155.382, 165.692, 155.467
2 Географија
Во Личко-сењската Жупанија течат три реки: Лика со должина од 78,1 км (по по која е именувано и Личкото поле, а потоа и целиот регион Лика), Гацка со должина од 55,4 km и Новчица со должина од 29 км.
Највисоки планински врвови во жупанијата се: ''Вагански врв'' со висина од 1.757 m и ''Велики Завижан'' со висина од 1.676 m на Велебит, а на Плешевица Озеблин со висина од 1.657 m.
Во жупанијата има и доста езера, а најголеми по површина се Крушќица со 3,9 км<sup>2</sup> и Плитвичките Езера со 2 км<sup>2</sup>.
3 Поврзано
*Лика
*Велебит
*Плитвички Езера
*Паг
Трпезна црква (Видубички манастир)

Трпезната црква (украински: ''Трапезна палата '') претставува христијански храм во Видубичкиот манастир во престолнината на Украина, Киев.
Објектот се наоѓа до црквата Свети Ѓорги и бил изграден во периодот од 1696 до 1701 година.
Црква на Свети Адријан и Наталија (Киев)

Црквата Свети Адријан и Наталија (украински: ''Храм святих мучеників Адріана та Наталії'') е црква која се наоѓа во Киев, Украина.
Изградбата на црквата започнала во почетокот на 21 век, а официјално била осветена во 2002 година од страна на митрополитот Владимир.
Црква Свети Никола (Десњански реон - Киев)

Црквата Свети Никола (украински: ''Храм святителя Миколая'') е црква која се наоѓа во Киев, Украина.
Црквата е посветена на жртвите од Втората светска војна. Црквата била отворена во 1999 година, а првата литургија се одржала кон крајот на истата година. Храмот се наоѓа во просториите на поранешна продавница за спортска опрема.
Егелн

Егелн (|Egeln) — град во округот Залцланд, во Саксонија-Анхалт, Германија. Се наоѓа на реката Боде, околу 15 километри северозападно од Штасфурт и 25 километри југозападно од Магдебург.
Егелн е седиште на општинската заедница Егелнер Мулде.
1 Меѓународни односи
Егелн е збратимен со:
* Мур-Ерине (Франција)
* Бзенец (Чешка)
* Ритен (Северна Рајна-Вестфалија, Германија)
Август Бурнонвил

Август Бурнонвил (August Bournonville, ; Копенхаген, Данска - ; Копенхаген) бил дански танчар, кореограф, и режисер на Данскиот кралски балет за речиси 50 години. По студирањето и изведбите во Париз и Копенхаген, тој станал режисер и кореограф во Данскиот кралски балет во 1830 година, каде што продолжил да танцува сè до 1848 година. Тој го основал данскиот стил, окарактеризиран со бравура, танцување и експресивни мимики. Многу од неговите балети се засновани на набљудувањата што ги правел за време на турите, на пример во „Неапол“ (1842 година) — инспириран од патувањето во Италија.
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Александар Бородин

Александар Бородин (; Санкт Петербург, Русија — ; Санкт Петербург) — руски композитор кој од 1862 година земал часови од Милиј Балакирев. Подгреани од националистичкото чувство, двајцата луѓе станале срцевината на група руски композитори познати како Руска петорка. Бил професор по хемија поголемиот дел од својот живот и оставил мал композициски опус, кој ги вклучува оркестарската свита „Во степите на Средна Азија“ (1880), два жичени квартета и три симфонии, од кои втората останала многу популарна. Неговата опера „Кнез Игор“, која ги содржи познатите „Половецки танци“, останала незавршена иако на неа повремено работел цели 18 години.
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Пожешко-славонска жупанија

Пожешко-славонска жупанија е жупанија во северна Хрватска. Се наоѓа во централна Славонија, со седиште во Пожега. се граничи со Бјеловарско-билогорската жупанија и Вировитичко-подравската жупанија на север, со Осиечко-барањската жупанија на исток, и со Бродско-посавската жупанија и Сисачко-мославинската жупанија на југ.
1 Население
1.1 Пожешко-славонска жупанија
Според пописот на населението од 2001 година, жупанијата броела 85.831 жител (1,9% од вкупното население на Хрватска). Просечната густина на населеност била 46 жители на км<sup>2</sup>.
Етничкиот состав бил следниот: Хрвати 88,7%, Срби 6,5%, Италијанци 0,9%, Унгарци 0,9% и останати.
1.1.1 Бројот на населението низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 85,831, 99,334, 99,096, 101,745, 99,340, 94,761, 89,646, 99,657, 91,076, 91,272, 79,141, 68,101, 54,183, 53,532, 47,877
Црква Свети Јован на коњ (Киев)

Црквата Свети Јован на коњ (украински: ''Храм святого мученика Іоанна Воїна'') е црква која се наоѓа во Киев, Украина.
Црквата претставува правосдлавен храм кој се наоѓа во селото Биковиња. Во 2004 година била изградена црквата, а во 2007 година бил осветен од страна на митрополитот Владимир.
Црквата располага со дневно училиште. Часовите се одржуваат секоја недела по Божествената литургија, а во зимскиот период секоја сабота пред вечерата.
Храмот е отворен секој ден од 8:30 до 17:00. Црковни служби се одржуваат секоја недела и на државните празници.
Сисачко-мославинска жупанија

Сисачко-мославинска жупанија е жупанија во централна Хрватска, со седиште во Сисак.
1 Географија
Жупанијата ја опфаќа низинската област по течението на Сава, опкружена со Вукомерички Горици, Мославачка Гора, Петрова Гора и Зринска Гора. Најнискиот дел е Лоњско Поле, а покрај Сисак, поголеми населени места се: Кутина, Петриња, Глина и Јасеновац. Жупанијата се граничи со Унгарија и Словенија, додека пак е многу блиску и со границата на Австрија. Западниот дел допира на падините на Алпите, додека пак централниот и источниот дел на низината (Панонска низина).
Сисачко-мославинската жупанија се граничи со жупаниите:
* Карловачка (запад)
* Загребачка (север)
* Бјеловарско-билогорска (север; североисток)
* Пожешко-славонска (исток)
* Бродско-посавска (југоисток)
2 Население
Според пописот од 2001 година на просторот на жупанијата живееле 185,387 жители (4,1% од населението во Хрватска). Густината на населеност била 42 жители на км<sup>2</sup>. Етничкиот состав бил следниот: Хрвати 82,1%, Срби 11,7%, Бошњаци 0,6% и останати.
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
Жители, 185.387, 251.332, 255.292, 258.643, 255.635, 247.482, 234.953, 268.287, 248.953, 256.207, 235.514, 215.675, 186.059, 182.656, 168.292
Меѓимурска жупанија

Меѓимурје (Меѓимурска жупанија) е жупанија на крајниот север на Хрватска. Центар на жупанијата е Чаковец.
1 Географија
Жупанијата се граничи со Унгарија и Словенија, додека пак е многу блиску и со границата на Австрија. Западниот дел допира на падините на Алпите, додека пак централниот и источниот дел на низината (Панонска низина). Жупанијата се наоѓа помеѓу две реки, Драва на југ и Мура на север и исток, до устието на Драва (кон границата со Унгарија). Таа е најсеверната жупанија во Хрватска, која според одликите на природната средина се дели на два дела: Горо Меѓимурје, кое е ритчесто и поретко населено, и Долно Меѓимурје, кое е низинско и понаселено.
2 Население
Меѓимурската жупанија е најгусто населен дел на Хрватска. На подрачје од 729,5 км<sup>2</sup> (72,956 ha), во 126 населени места живеат 126,500 жители што претставува густина на населеност од 164,2 жители на км<sup>2</sup>. Хрватите сочинуваат 96% од населението во оваа жупанија, додека пак останатите (Унгарци, Словенци и Роми) сочинуваат 4% од населението.
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 118,426, 119,866, 116,825, 115,660, 112,073, 112,551, 110,686, 99,346, 92,760, 88,623, 79,808, 73,728, 66,638, 61,397, 55,412
Приморско-горанска Жупанија

Приморско-горската жупанија се наоѓа во западна Хрватска. Го опфаќа подрачјето на градот Риека, североисточниот дел на истарскиот полуостров, Кварнерските острови, Хрватското приморје и Горски котар. Седиште на оваа жупанија е градот Риека, третиот најголем хрватски град.
1 Население
1.1 Приморско-горанска жупанија
Според пописот на населението од 2001 година, жупанијата броела 305,505 жители (6,9% од вкупното население во Хрватска) со просечна густина на населеност од 85 жители на км<sup>2</sup>.
Етничкиот состав бил следниот: Хрвати 84,6 %, Срби 4,9%, Италијанци 1,2%, Бошњаци 1% и други.
1.1.1 Бројот на жителите низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 305,505, 323,130, 304,038, 270,660, 240,621, 216,781, 207,635, 237,748, 223,640, 239,354, 217,653, 198,934, 179,246, 173,038, 165,503
Џејмс Босвел

Џејмс Босвел (; Шкотска - ; Лондон, Англија) бил шкотски пријател и биограф на Семјуел Џонсон. Босвел, го сретнал Џонсон во 1763 година и често го посетувал (1772-1784) правејќи подробни записи во своите дневници за разговорите со Џонсон. Неговото двотомно дело „Животот на Семјуел Џонсон“ (1791) — ценето како една од најубавите англиски биографии. Неговиот „Дневник за патувањето од Хибридите“ (1785) главно е, извештај за патувањето на Џонсон во Шкотска. Болсовите дневници публикувани во ХХ векго претставиле како еден од најголемите светски пишувачи на дневник.
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Макариска црква (Киев)

Макариската црква (украински: ''Макаріївська церква'') е црква која се наоѓа во Киев, Украина. Христијанскиот храм бил изграден во 1897 година.
Црквата е посветена на киевскиот митрополит Макариј, кој бил убиен од страна на Татарите. Во 1897 година, по повод одбележувањето на 400-годишнината од оваа трагедија била пуштена денешната црква. До 1917 година, во црквата се наоѓало верско училиште, дом за деца и библиотека.
Училиштето било затворено целосно во 1922 година, но црквата продолжила да функционира до 1938 година. Во 1939 година била претворена во работилница. По војната, оваа црква останала една од малкуте во околината која не била разрушена.
Црква Свети Никола (Подолски реон)

Црквата Свети Никола (украински: ''Храм святителя Миколая'') е црква која се наоѓа во Подолскиот реон на Киев, Украина.
Оваа црква е изградена од дрво, во традиционална народна архитектура. На местото на оваа црква, според откритијата од 1989 година се наоѓала друга црква која датирала од 10 век, и која била уништена во текот на 18 век.
Македонска антифашистичка организација

Македонската антифашистичка организација — македонска политичка организација формирана во Воденско по иницијатива на КПГ. На чело на организацијата биле Вангел Ајановски-Оче, Ангел Гацев, Ристо Кордалов, Дини Папајанков и др. Целта на организацијата била, во сојуз со грчкате ЕАМ-ЕЛАС, да се бори против фашистичките сили. Во 1943 г. била распуштена .
Црква „Воздвижение на Чесниот Крст“ (Подолски реон)

Црквата на Светиот Крст (украински: ''Хрестовоздвиженська церква'') е црква која се наоѓа во Подолскиот реон на Киев, Украина.
Црквата била изградена во 1748 година на местото на поранешна дрвена црква. Во 1811 година, реонот заедно со црквата бил зафатен од голем пожар и од истата не останало скоро ништо.
Во 1841 година бил ставен камен темелник на новата црква. Во текот на советскиот период, црквата останала една од малкуте во реонот која останала отворена. Во 1984 година црквата била реконстртуирана.
Денеска, црквата се наоѓа под контрола на Украинската православна црква - Московска патријаршија.
Црква Свети Илија (Киев)

Црквата Свети Илија (украински: ''Іллінська церква'') е црква која се наоѓа во Киев, Украина. Христијанскиот храм бил изграден во 1692 година на местото на стара дрвена црква.
Во моментот црквата претставува архитектонски споменик и е под надлежност на Украинската православна црква - Московска патријаршија
Оваа црква е можеби една од првите кои биле изградени во времето на Киевска Русија.. Црквата се споменува во периодот пред да биде христијанизиран регионот, односно во средината на 10 век. Според некои извори, црквата била изградена во времето на киевските принцови Асколд и Дир. Во еден нивен воен поход, бродот во кој се наоѓале го зафатил голема бура, по кое следувало потонување на истиот. Со помош на христијанскиот Бог, тие успеале да се извлечат, и веднаш по пристигнувањето во Киев, тие се покрстиле и ја изградиле црквата посветена на Свети Илија.
Се претпоставува дека христијанзиацијата на Киевска Русија во 988 година се случило токму во оваа црква на брегот од реката Дњепар.
Во 1692 година, од страна на Петар Гудим старата црква од дрво била разрушена, и била изградена нова. Во тоа време храмот претставувал доста мал христијански објект. Во првата половина на 18 век била изградена камбанаријата а црквата била реконструирана во украински барок стил. Во текот на 1904 година, црквата повторно доживеала реновирање, како и во 1909 година.
Во 1930-тите години, црквата била затворена од страна на советските власти, а по Втората светска војна црквата била повторно отворена.